csendes hétvége

Vezetők: Gorove László és felesége, Kriszta, a Családok Jézusban Közösség vezetői 
Téma: Test és lélek egysége, intimitás és szexualitás a házasságban

Időpont: 2006. május 19-21, péntek este 18:00-tól vasárnap ebéd utánig. 

FONTOS! A program valóban péntek este el fog kezdődni, akinek mindig közbe szokott jönni valami, amikor elindulna, készüljön úgy, hogy már koradélután oda kell érnie. Tehát például péntek este 6-kor hazamenni a munkahelyről és utána elindulni, nem megoldható.

Program: Reggelenként a korán kelőknek fakultatív áhítat, napközben a felnőttek előadásokat hallgatnak, beszélgetnek; a kisebb gyerekek a rájuk vigyázó nagy gyerekekkel játszanak, kézműveskednek. Szeretnénk megmászni a Mecsek legmagasabb csúcsát, a Zengőt. Vacsora után mindkét este bábozunk, játszunk, énekelünk. Vasárnap kicsik-nagyok részvételével ökumenikus istentisztelet. 
Helyszín: Pécsvárad, István Király szálloda, Vár u. 45. www.hotel.hu/varkastely A szobák, a termek, az ebédlő és a kápolna is a várban vannak. Minden a zárt udvarból megközelíthető, más vendég vagy csoport nem lesz az épületben! Kétágyas fürdőszobás szobák találhatóak, mindegyikbe legfeljebb két pótágyat tudnak betenni.

Költségek: Felnőtteknek 9200 Ft a teljes hétvége, gyerekeknek (NCA pályázati támogatásnak köszönhetően) 800 Ft, életkortól függetlenül. (Ha valakinek ez is sok, segítünk. Anyagi okból senki ne maradjon távol!)

Jelentkezés: 10.000 Ft befizetésével lehet jelentkezni, amit alapítványi támogatásnak tekintünk, tehát nem adunk vissza, ha valaki mégsem jönne. Velünk lesz néhány erdélyi család, rajtuk kívül kb. 14 család számára van hely, a jelentkezési sorrend számít. Hívjátok nyugodtan a barátaitokat, testvéreiteket és a barátaitok barátait is!
Részletes program:

A liturgikus alkalmak ökumenikusak, Gorove László és Varga György tartják.

05. 19. Péntek

18.00     Vacsora
19.00     Esti mese

21.00     Bemutatkozás: Előadás 1.
22.30     Záró ima, jó éjszakát páros silencium

05. 20. Szombat

07:30     Fakultatív ima
08:05     Reggeli - előtte 5 perc napindító üzenet.
09.00     Előadás 2
10.15     Kérdőív kitöltése
11.00     Páros beszélgetés (Teremben)
11.30     Előadás 3 Külön fiúk lányok
12.45     Ebéd
13:45     Csendespihenő, Zengőmászás
16.30     Kérdőív kitöltés
17.00     Páros beszélgetés
17.30     Kérdések - beszélgetés
18.15     Vacsora
19:00     Bábozás
20.30     Imádság, lehetőség imakérésre

05. 21. Vasárnap

08.00     Reggeli- előtte 5 perc napindító üzenet.
09.00     Istentisztelet
10.00     Előadás 4
11.00     Záró beszélgetés
13.00     Ebéd, kirándulás, utazás

